פאר איסט מובמנט

פאר איסט מובמנט (באנגלית: Far East Movement) היא להקת היפ הופ הממוקמת בלוס אנג'לס. הלהקה זכתה לפרסום העיקרי שלה כאשר שיריה נכנסו לפסקול הסרט מהיר ועצבני 3. שלושת חברי הקבוצה המקוריים הם קווין נישימורה (קוו ניש), ג'יימס רו (פרוגרס) וג'יי צ'ונג (ג'יי סליף) גדלו בלוס אנג'לס, קליפורניה. הפכו לחברים טובים במהלך לימודיהם בתיכון. משנת 2001 הקימו את ההרכב המוזיקלי "Emcees Anonymous" איתו החלו להופיע באירועים מקומיים וברים בלוס אנג'לס. לאחר מכן שינו השם לפאר איסט מובמנט וב-2005 הוציאו מיני דיסק בשם "Audio-Bio". אלבום הבכורה שלהם נקרא "Folk Music" ויצא בתחילת 2006. השיר "Round Round" מתוך האלבום נכנס לפסקול הסרט מהיר ועצבני 3 ולמשחק הווידאו והביא ללהקה את הפריצה הגדולה שלה. התקליטן של תחנת הרדיו "Power 106" די ג'יי וירמן הפך לתקליטן הרשמי של הלהקה בתחילת 2008. הקבוצה החלה לעבוד על חומרים חדשים וזמן קצר לאחר מכן יצא אלבומם השני שנקרא "Animal". האלבום כלל רצועות שזכו להצלחה רבה וביניהם השיר "Girls On The Dance Floor" שהגיע למקום ה-27 במצעד הבילבורד והיה השיר הראשון של הלהקה שנכנס למצעד. האלבום הכיל שיתופי פעולה עם אומנים כמו בייבי באש, ויז קאליפה וברונו מארס. השירים שלהם הופיעו בסרטים וסדרות כמו: תביא אותו לגריק, CSI: מיאמי, שקר לי ואחת שיודעת. ב-2009 הם היו חלק ממופע של תחנת הרדיו "Power 106" והופיעו לצידם של אומנים כדוגמת ג'יי זי, קיד קאדי, שון פול, פיטבול, ליל ג'ון, LMFAO, בלאק אייד פיז ופלו ריידה. בפברואר 2010 חתמה הלהקה על חוזה עם חברת אינטרסקופ רקורדס. באותה שנה הלהקה הייתה ההרכב הפותח בסיבובי הופעות של אומנים כמו La Roux, רובין, מייק פוזנר וקליס, הם אף חיממו את ליידי גאגא בסיבוב ההופעות The Monster Ball Tour. ב-12 באוקטובר 2010 יצא האלבום השלישי של הלהקה שנקרא "Free Wired". האלבום כלל שיתופי פעולה עם אומנים ידועים כמו קרי הילסון, ליל ג'ון, סנופ דוג, קומי קודה וראיין טדר. ב-13 באפריל יצא סינגל הבכורה מהאלבום שהיה "Like a G6" והיה שיתוף פעולה עם הקטרקס ודב. שהגיע למקום הראשון במצעד הבילבורד ולראשי המצעדים בכעשרים מדינות. הסינגל זכה למעמד של פלטינה מרובעת בארצות הברית עם מכירות של למעלה מ-4 מיליון עותקים. הסינגל השני היה שיתוף פעולה עם ראיין טדר שיצא ב-29 באוקטובר ונקרא "Rocketeer". לאחר מכן יצא שיתוף פעולה של הלהקה עם הזמר רוג'ר סנצ'ס בשיר "2gether". הסינגל השלישי והאחרון מהאלבום היה "If I Was You (OMG)" שיצא ב-20 במרץ 2011. לאחר מכן יצאה הלהקה לסיבוב הופעות יחד עם ריהאנה וקלווין האריס במסגרת סיבוב ההופעות של "Last Girl on Earth Tour". בנובמבר 2011 יצא השיר "Jello" יחד עם הזמרת ריי ריי. האלבום הרביעי של הלהקה יצא ב-21 במאי 2012 ונקרא "Dirty Bass". הסינגל הראשון היה "Live My Life" שהיה שיתוף פעולה יחד עם ג'סטין ביבר. הסינגל השני היה "Dirty Bass" שיצא ב-10 במאי. ב-21 ביוני יצא השיר "Turn Up the Love" שהיה שיתוף פעולה עם הלהקה האמריקאית קאבר דרייב. ב-26 באוקטובר 2012 יצא הסינגל הרביעי מהאלבום שנקרא "Change Your Life". ב-11 בדצמבר יצא שיתוף פעולה עם הבינגו פליירס בשם "Get Up (Rattle)". ב-29 באפריל 2013 הוציאה הלהקה את הסינגל "Lovetron". 2006: Folk Music 2009: Animal 2010: Free Wired 2012: Dirty Bass אתר האינטרנט הרשמי של פאר איסט מובמנט פאר איסט מובמנט, ברשת החברתית פייסבוק פאר איסט מובמנט, ברשת החברתית אקס (טוויטר) פאר איסט מובמנט, ברשת החברתית אינסטגרם פאר איסט מובמנט, סרטונים בערוץ היוטיוב פאר איסט מובמנט, במסד הנתונים הקולנועיים IMDb (באנגלית) פאר איסט מובמנט, באתר אפל מיוזיק (באנגלית) פאר איסט מובמנט, באתר ספוטיפיי פאר איסט מובמנט, באתר סאונדקלאוד (באנגלית) פאר איסט מובמנט, באתר AllMusic (באנגלית) פאר איסט מובמנט, באתר MusicBrainz (באנגלית) פאר איסט מובמנט, באתר דיזר פאר איסט מובמנט, באתר Discogs (באנגלית) פאר איסט מובמנט, באתר Songkick (באנגלית) פאר איסט מובמנט, באתר Genius